《挽南塘朱检阅二首》
宋代·卫宗武

蚤岁笃盟姻，交情晚更亲。
耆英亡老友，吟社欠同人。
气貌温温玉，襟怀盎盎春。
北山期共隐，临窆重伤神。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。